માઇક્રોસોફ્ટ ઓફિસ 2007ના પહેલા બીટાને "બીટા-1" તરીકે ઓળખવામાં આવ્યો હતો અને એને 16 નવેમ્બર, 2005ના દિવસે પ્રયોગ ખાતર ગણતરીની વ્યક્તિઓને મોકલવામાં આવ્યો હતો. ત્યારબાદ તકનિકી રીતે બીટા-1ની સુધારેલી આવૃત્તિ 13 માર્ચ, 2006ના દિવસે પરિક્ષણ માટે રજૂ કરવામાં આવી હતી. આ નવી તકનિકી રીતે સુધારેલી આવૃત્તિ વિન્ડોઝ વિસ્ટા 5308 સાથે સમાવી લેવામાં આવી હતી.

માઇક્રોસોફ્ટે રિબન યુઝર ઇન્ટરફેસની જાહેરાત જર્મની ખાતે સીઇબીઆઇટીમાં 9 માર્ચ, 2006ના દિવસે કરી હતી. ઓફિસ 2007 બીટા 2ની જાહેરાત વિન.એચઇસી 2006માં બિલ ગેટ્સેકરી હતી અને શરૂઆતના તબક્કામાં લોકો માટે એને માઇક્રોસોફ્ટની વેબ સાઇટ પર નિઃશુલ્ક રજુ કરવામાં આવી હતી. જોકે પછી એને બહુ મોટી સંખ્યામાં ડાઉનલોડ કરવામાં આવતા 2 ઓગસ્ટ, 2006 બાદ ડાઉનલોડ કરવામાં આવતા દરેક ઉત્પાદન માટે પ્રત્યેક ઉત્પાદન દીઠ 1.50 ડોલર જેટલી કિંમત નક્કી કરવામાં આવી હતી. ત્યારબાદ 14 સપ્ટેમ્બર, 2006ના દિવસે બીટામાં સુધારણા કરીને એનું રૂપાંતર બીટા 2 ટેકનિકલ રિફ્રેશ (બીટા2ટીઆરમાં)માં કરવામાં આવ્યું. આ બીટા2ટીઆરમાં સુધારણા કરેલા યુઝર ઇન્ટરફેસ, વધારે સારી રીતે વાપરી શકાય એવા આધાર, વધારે મજબુત વ્યવસ્થા તથા વધારે સારી કાર્યક્ષમતાનો સમાવેશ કરવામાં આવ્યો હતો. 

આ બીટા આવૃત્તિઓ 1 ફેબ્રુઆરી, 2007 પછી ઓછી કાર્યક્ષમતા સાથે કામ કરવા લાગી. જો વપરાશકર્તા બીટા 2માં સુધારો કરવા તકનિકી વધારાઓ ડાઉનલોડ કરે તો જ તેઓ 31 માર્ચ, 2007 ગ્રાહક ઉત્પાદનો અને 15 મે, 2007 સુધી સર્વર ઉત્પાદનોનો સંપૂર્ણ રીતે ઉપયોગ કરી શકે એવી પરિસ્થિતિ ઉભી થઈ ગઈ. આખરે 8 નવેમ્બર, 2006ના દિવસે માઇક્રોસોફ્ટે "રિલીઝ્ડ ટુ મેન્યુફેક્ચરિંગ" (આરટીએમ)ની જાહેરાત કરીને એનું ઉત્પાદન શરૂ કરી દેતા બીટા પ્રોગ્રામનો અંત આવી ગયો હતો. આરટીએમના આગમન પછી બીટા ડાઉનલોડની ઉપલબ્ધતાનો અંત આવી ગયો હતો. ઓફિસ 2007ના પરવાનાની ગણતરીના ગ્રાહકો પાસે 30 નવેમ્બર, 2006ના દિવસે રજુઆત કરવામાં આવી હતી જ્યારે સામાન્ય લોકોને એનો પરવાનો 30 જાન્યુઆરી,2007થી આપવામાં આવ્યો હતો.

સરખામણી
માઇક્રોસોફ્ટ ઓફિસ આઉટલુક
વિકાસ
વધારાના કમ્પોન્ટ